În cursul zilei de miercuri, polițiștii din cadrul Serviciului Siguranță Rutieră au fost sesizați despre faptul că o autospecială de poliție a fost implicată într-un accident rutier pe Bulevardul Tomis, din Constanța.
Oamenii legii au constatat că un bărbat în vârstă de 66 de ani a condus mașina pe Bulevardul Tomis spre strada Ion Rațiu, a făcut un viraj la stânga, nu a acordat prioritate de trecere și a intrat în coliziune cu autospeciala de poliție condusă de un bărbat de 38 de ani.
În urma accidentului rutier, pasagera din autospecială, o agentă, a fost rănită.
Ambii șoferi au fost testați pentru alcool, rezultatele fiind negative, notează Mediafax.